Makhele sê die oorledene was vol kneusplekke en sy hande en voete was met kabelbinders vasgebind. Daar was ’n lap in sy mond gedruk en met kleefband toegeplak.
’n Voorlopige ondersoek het aan die lig gebring dat die oorledene moontlik elders vermoor is voordat sy liggaam langs die pad gelaat is.
Enigiemand wat inligting oor die voorval het of dalk weet wie die oorledene kan wees, kan die ondersoekbeampte, Thando Ntlawatini, by 073 430 6746 bel of 08600 10111 skakel.